Xosé Manuel Eyré

Xosé Manuel Eyré Val, nado en Río Pedroso (A Laxe, Chantada), o 16 de xuño de 1960, é un crítico literario e escritor galego.

 Traxectoria 
Licenciado en Filoloxía Hispánica, subsección galego-portugués na Universidade de Santiago de Compostela. Colaborou na revista Ólisbos. Desde 1988 comezou a publicar crítica literaria en A Nosa Terra, e máis ocasionalmente nas revistas Achantada e Alem-parte. Coordinou a 1ª edición do Certame Mundanal de Contos Ultralixeiros. É profesor de ensino secundario en Lugo.

Tamén colaborou como autor na Historia da Literatura Galega promovida por ANT e ASPG, co fascículo relativo á historia da narrativa actual e dúas antoloxías.

No blog Ferradura en Tránsito II, escribe crítica de libros galegos e tamén da lusofonía.

 Obras 
Narrativa
Constelación de Ío (2005). Vigo: Galaxia, col. Illa nova. 148 páxs. ISBN 978-84-8288-825-5.
Ou as dúas estaredes mortas (2023). Vigo: Galaxia. 254 páxs. ISBN 978-84-1176-147-5.

Ensaio
Nin che conto. Para coñecer e gozar a micronarrativa (2009). Vigo: Xerais.

Edicións
Antoloxía da narrativa actual. I e I (1997)., AS-PG e A Nosa Terra.

Obras colectivas
Avelino Gómez Ledo no seu centenario (1996). Deputación de Lugo. Con María Olga Varela Rodríguez e Xosé Manuel Vélez.
Letras novas (2008). Asociación de Escritores en Lingua Galega.

Premios
Premio á Colaboración Editorial de Edicións Xerais no 2004.
 Notas 

 Véxase tamén 
 Ligazóns externas 
Ferradura en Tránsito II  Blog do autor

Categoría:Escritores de Galicia en lingua galega
Categoría:Críticos literarios de Galicia
Categoría:Nados en Chantada
Categoría:Nados en 1960
Categoría:Alumnos da Universidade de Santiago de Compostela
Categoría:Profesores de educación secundaria